Avotu iela (Jūrmala)
Šis raksts ir par ielu Jūrmalā. Par citām jēdziena Avotu iela nozīmēm skatīt nozīmju atdalīšanas lapu. Avotu iela ir iela Jūrmalā, Dzintaru apkaimē. Avotu iela sadalās divos posmos. Pirmais posms sākas krustojumā ar Ķemeru ielu un beidzas krustojumā ar Miera ielu. Pirmais posms savā sākuma vietā veido V veida krustojumu ar Tērauda ielu. Otrais posms sākas krustojumā ar Miera ielu 35 metrus pa kreisi no pirmā posma un beidzas meža rajonā. Kopējais ielas garums ir 500 metri, tā ir klāta ar asfalta segumu. Avotu ielā satiksmes kustība norit vienā joslā. Ielā ir savrupmāju un vasarnīcu apbūve.